Henry si Hitam

Enrique si Hitam (, ) atau Enrique dari Melaka (,  atau Henry of Malacca) merupakan seorang keturunan Melayu yang turut serta dalam misi pelayaran Ferdinand Magellan mengelilingi dunia. Beliau bertugas  sebagai jurubahasa dan pembantu di dalam kapal Ferdinand Magellan.

Nama "Enrique" (Bahasa Sepanyol) atau "Henrique" (Bahasa Portugis) setelah dibaptiskan masuk dalam Gereja Katolik Roman oleh pihak Portugis pada hari yang merupakan perayaan Santo Henry. Asal usul Enrique diperdebatkan  oleh ramai sejarawan. Ada yang menyatakan beliau dari Melaka, Sumatera, Maluku dan dari Cebu.

Ekspedisi Ferdinand Magellan
Ferdinand Magellan atau Fernao de Magalhael merupakan ahli pelayaran Portugis  yang mengetuai  angkatan lima buah kapal dengan kelasi seramai 270 orang  keluar dari Sepanyol pada 1519 dan telah menjejakkan kaki di kepulauan Filipina.  Di Filipina , beliau telah terbunuh. Oleh itu beliau sebenarnya gagal mengelilingi dunia secara lengkap. 

Sebelum itu Ferdinand Magellan telah sampai di Borneo Utara yang dikenali  Sabah sekarang dan kepulauan Mindanao. Tugas beliau diambil alih oleh Sebastian Del Cano  yang menaiki kapal Victoria dan 17 kelasi yang lain dan sampai semula di Sepanyol pada 8 September 1522.

Portugis menyerang Melaka 1511
Magellan bersama Diego Lopez de Sequiera yang belayar ke Melaka  pada 1 September 1509  dan orang barat pertama berhubung dengan Semenanjung Tanah Melayu.  Magellan turut terlibat dalam menyerang Melaka pada tahun 1511 dan menawan ramai pemuda Melayu untuk dijadikan hamba  . Salah seorang daripadanya diberi nama 'Enrique' yang dijangka berusia 18 tahun. 

Misi kapal Sepanyol

Kisah pelayaran Ferdinand Magellan dicatat dalam diari Antonio Pigafetta, seorang sukarelawan Itali yang turut serta bersama Ferdinand Magellan. Beliau menyatakan Enrique adalah seorang Melayu yang ditangkap dan dijadikan hamba dalam kapal tersebut. Enrique dikatakan berasal dari 'Zamatra' atau Sumatera / Semudera sekarang ini.

Enrique adalah pahlawan / pendekar Melayu yang berjuang mempertahankan Melaka dari serangan tentera Portugis pada 1511. Beliau adalah 'hamba raja' kepada Sultan Mahmud, sultan Melaka yang terakhir. Di dalam kapal itu, Enrique bertugas sebagai jurubahasa di Sabah, kepulauan Mindanao dan sebagainya dan  seterusnya menuju Lisbon, Portugis pada 1512.

Tafsiran lain menyatakan Enrique merupakan hamba dari Sumatera yang telah dibeli di pasar Melaka . Dia telah dibaptis dan diberi nama Henrique atau enrique. Nama sebenarnya tidak diketahui dengan jelas.

Apabila Raja Portugis lemah , Magellan berkhidmat pula dengan  Raja Charles I dari Sepanyol pada 1517. Portugis telahpun menguasai Melaka dan kepulauan rempah  khususnya di Maluku. Magellan memberi pelan bagaimana Sepanyol boleh menguasai perdagangan rempah di Asia Tenggara.

Raja Charles I setuju dengan cadangan Magellan itu. Akhirnya Magellan menyediakan angkatan kapal yang terdiri dari kapal  San Antonio, Conception, Victoria , Santiago  dan kapalnya sendiri Trinidad bersama kelasi seramai 270 orang.

Mereka meninggalkkan pelabuhan  Sanlucar de Barrameda  pada 20 September 1519. Mereka belayar menyeberangi Lautan Atlantik. Kemudian tiba di benua Amerika Latin dan menyeberangi Lautan Pasifik.  

Sampai di Filipina
Akhirnya pada 16 Mac 1521, selepas belayar selama 18 bulan, mereka sampai di satu lokasi di kepulauan Filipina yang bernama Samar. Tempat ini dikira masih jauh dari kepulauan rempah di Nusantara. Pemuda yang bernama Enrique bertindak sebagai jurubahasa kerana bahasa di Filipina dan Nusantara difahami oleh Enrique untuk mendapatkan bekalan makanan, minuman, pertukaran barangan , berhubung dengan pedagang , menghantar mesej keamanan dan berhubung dengan pemimpin dan masyarakat setempat di Nusantara.

Di Kepulauan Cebu,Filipina , Ferdinand Magellan telah berhubung dengan Raja Humabon . Raja Humabon bersama 800 orang rakyat di Cebu, Filipina berjaya dikristiankan oleh Ferdinand Magellan.  Magellan mengisytiharkan penduduk Cebu sebagai  warga Tuhan Sepanyol. Magellan memanggil penduduk Cebu sebagai 'Indian' kerana berkulit gelap sebagaimana penduduk selatan India.

Raj Humabon meminta Magellan membantunya menghapuskan pemberontakan di  perkampungan Mactan  yang dipimpin oleh Lapu Lapu. Pada hari Sabtu 27 April 1521 Magellan telah menyerang kampung Lapu Lapu  dengan 60 orang menggunakan  senapang, meriam  , senjata besi dan lain-lain.   Sementara Lapu-lapu bersama 1500 pahlawan hanya menggunakan  buluh runcing  dan panah beracun.

Malangnya Magellan menjadi mangsa pertama serangan kerana  lengan kanannya  terkena panah beracun. Pengikut Magellan pula lari lintang - pukang kembali ke kapal untuk menyelamatkan diri dari serangan balas yang tidak terduga itu. Magellan telah tersungkur dan mati. Peperangan disebut dalam sejarah Filipina sebagai Peperangan Mactan.

Enrique turut cedera dalam serangan itu.  

Dilantik sebagai kapten kapal
Duarte Barbosa , seorang kelahiran Portugis telah memilih Enrique sebagai kapten kapal yag baru menggantikan Magellan.

Dengan kebolehan berkomunikasi yang dimiliki oleh Enrique , Enrique telah berunding dengan Raja Humabon dan Raja Humabon telah setuju menghadiahkan  batu permata  dan pelbagai hadiah lain untuk Raja Sepanyol. Malangnya mereka telah diserang hendap oleh Humabon pula.

Rekod rasmi Sepanyol menyatakan Enrique of Melaka  bersama 27 orang yang lain telah terselamat. Kapal tersebut kembali ke Sepanyol.

Kubur Henry si Hitam
Diari Pigafetta hanya menyatakan 18 orang yang selamat kembali ke pelabuhan Sanlucar de Barrameda,  Sepanyol  iaitu:
 Juan Sebastián Elcano, ketua pelayaran dari Getaria.
 Francisco Albo, dari Rodas (in Tuy, Galicia) Pilot 
 Miguel de Rodas (in Tuy, Galicia) Pilot 
 Juan de Acurio, dari Bermeo Pilot 
 Antonio Lombardo (Pigafetta), dari Vicenza Supernumerary 
 Martín de Judicibus, dari pelabuhan Genoa Chief Steward 
 Hernándo de Bustamante, dari Alcántara Mariner 
 Nicholas the Greek, dari Naples Mariner 
 Miguel Sánchez, dari Rodas (in Tuy, Galicia) Mariner 
 Antonio Hernández Colmenero, dari Huelva Mariner 
 Francisco Rodrigues, rakyat Portugis dari Seville Mariner 
 Juan Rodríguez, dari Huelva Mariner 
 Diego Carmena, dari Bayona (Galicia) Mariner 
 Hans of Aachen Gunner 
 Juan de Arratia, dari Bilbao Able Seaman 
 Vasco Gómez Gallego, dari Bayona (Galicia) Able Seaman 
 Juan de Santandrés, dari Cueto (Cantabria) Apprentice Seaman 
 Juan de Zubileta, dari Barakaldo 

18 orang ini sampai pada 9 Jun 1522 dengan diketuai oleh Juan Sebastian Elcano  dengan kapal La Victoria dari kepulauan Maluku. Elcano dianggap sebagai orang yang berjaya melengkapkan pelayaran mengelilingi dunia.

Diari Pigafetta tidak menyatakan dengan jelas sama ada Enrique of Melaka kembali ke Melaka, kembali ke Sumatera  atau menetap di pulau Cebu, Filipina.

Kemungkinan Enrique merupakan penduduk Cebu yang bekerja di Melaka semasa Portugis menyerang pada 1511.  Mungkin juga Enrique dibawa dari Cebu ke Melaka dan diberi nama Enrique of Melaka. Mungkin juga Enrique seorang Filipino.

Tetapi bahasa yang digunakan oleh Enrique ialah bahasa di sekitar Cebu - Bisayan . Enrique dinyatakan bijak berkomunikasi dengan  pemerintah tempatan dan ketua pedagang di Nusantara dan bahasa Melayu menjadi lingua franca ketika itu.

Novel Henry si Hitam
Seorang guru lulusan Maktab Perguruan Sultan Idris, Tanjung Malim bernama Harun Aminurrashid telah menulis novel pelayaran Henry si Hitam pada 1958, yang dinamakannya Panglima Awang.

Cikgu Harun adalah orang Melayu pertama dapat mengesan akan kejayaan Panglima Awang ini. Beliau mungkin mendapat bahan-bahan sejarah Portugis yang menyerang Melaka pada 1511. 

Kajian UKM
Universiti Kebangsaan Malaysia telah berminat untuk mengkaji asal usul Henry si Hitam atau Enrique of Melaka ini. 

Beberapa persoalan yang memerlukan kajian ialah :
 Apakah mungkin Enrique telah dikristiankan oleh Ferdinand Magellan dan menjadi orang Melayu Islam pertama berjaya dimurtadkan.
 Di manakah letakkan kubur Henry si Hitam ini jika telah kembali ke Melaka,ke Sumatera atau kembali ke Cebu, Filipina.
 Mengapa nama Enrique tidak termasuk dalam senarai 18 orang yang sampai ke Serville, Sepanyol itu.
 Mengapa sejarawan barat masih mendakwa Ferdinand Magellan sebagai orang pertama mengelilingi dunia dan bukannnya Elcano dan 17 sahabat yang lain dan seorang hamba Melayu bernama Enrique of Melaka atau Henry the Black.
 Apakah benar beliau menjadi perancang untuk memerangkap dan membunuh Ferdinand Magellan di pulau Cebu, Filipina.

Etnik dan identiti

Dalam wasiat terakhirnya, Magellan menggambarkan Enrique sebagai seorang mulatto dan berasal dari Melaka, sebahagian daripada Malaysia moden hari ini. Secara alternatif, Pigafetta menyifatkan beliau berasal dari Sumatera di Indonesia moden, terletak tepat di seberang Selat Melaka. Walau apa pun, Enrique diterima umum sebagai seorang etnik Melayu. Walau bagaimanapun, ia telah ditegaskan oleh ahli sejarah Filipina Carlos Quirino bahawa Enrique sendiri adalah orang Filipina Bisaya, orang Cebuano atau orang asli Cebu di Filipina, atas anggapan yang salah bahawa Enrique mesti bercakap dengan orang Cebuano dalam bahasa Cebuano mereka dan bukannya bahasa Melayu seperti yang diperakui oleh sumber primer (bahasa Melayu ialah lingua franca di rantau).

Dalam budaya popular
Karya fiksyen

Di Malaysia, watak yang dikenali sebagai Panglima Awang, nama yang diberikan oleh pengarang novel sejarah, Harun Aminurrashid dalam novelnya berjudul Panglima Awang yang ditulis pada tahun 1957 dan pertama kali diterbitkan pada tahun 1958 oleh Pustaka Melayu (di bawah nama jenama: Buku Punggok) adalah. berdasarkan berdasarkan Enrique. Menurut pengarang, beliau memberikan Enrique nama Melayu Awang untuk sepadan dengan etniknya yang sepatutnya, manakala gelaran Panglima () merujuk kepada kebijaksanaan, kekuatan dan keaktifan Enrique.

Di Indonesia, judul buku "" (Penjelajah pertama adalah orang Indonesia: Enrique of Moluccas), yang ditulis oleh Helmy Yahya dan Reinhard Tawas, disunting oleh Imam Hidayah dikeluarkan pada 2014. Lebih-lebih lagi, Yahya terus menulis novel tentang Enrique Maluku dengan tajuk "Clavis Mundi" pada tahun 2022, bersama-sama rakan-rakannya (Utama Prastha dan Donna Widjajanto, serta penyelidikan oleh Reinhard Tawas).

Pada tahun 2021, novel sejarah Enrique the Black oleh pengarang Singapura Danny Jalil telah diterbitkan oleh Penguin Random House SEA. Buku ini menggambarkan kisah fiksyen Enrique sebagai seorang remaja Melayu yang diambil oleh Ferdinand Magellan dan dipaksa menjadi hamba, kemudian memainkan peranan penting sebagai jurubahasa dalam perjalanan ke Kepulauan Rempah Maluku, di mana penduduknya berbahasa Melayu.

Penggambaran dalam budaya popular

Digambarkan oleh Oscar Obligacion dalam filem Filipina 1955 Lapu-Lapu
Digambarkan oleh Julio Diaz dalam filem Filipina 2002 Lapu-Lapu
Digambarkan oleh Kidlat Tahimik dalam filem pendek Filipina 2010 beliau Memories of Overdevelopment 1980–2010
Digambarkan oleh Kidlat Tahimik dalam filem cereka Filipina 2015 beliau Balikbayan #1: Memories of Overdevelopment Redux III
Digambarkan oleh Aryan Farhan dalam filem dokumentari Portugis-Malaysia 2017 Henry of Malacca: A Malay and Magellan
Digambarkan oleh Jon Samaniego dalam filem animasi CG Sepanyol 2019 Elcano & Magellan: The First Voyage Around the World
Digambarkan oleh Colin Ryan dalam siri mini Sepanyol 2022 Boundless

 Lihat pula 

 Panglima Awang, watak novel fiksyen berdasarkan Henry the Black

Rujukan
 Sabri Zain
 Pigafetta, Antonio, journal, quoted in Skelton, R.A., 'Magellan's Voyage—A narrative Account of the First Circumnavigation', New Haven: Yale University Press, 1969
 Zweig, S. Magellan. 'Der Mann und seine Tat', Wien-Leipzig-Zürich, 1937 and Fischer Taschenbuch Verlag, 1983 
 Pintado, M J, 'Portuguese Documents On Melaka', National Archives of Malaysia, 1993.

Kategori:Penjelajahan
Kategori:Orang berketurunan Melayu
Kategori:Orang Melayu abad ke-16
Kategori:Pelayar pekeliling dunia
Kategori:Menukar kepada Roman Katolik daripada Islam
Kategori:Jurubahasa
Kategori:Ekspedisi Magellan
Kategori:Orang dari Filipina kolonial Sepanyol
Kategori:Hamba Portugis
Kategori:hamba abad ke-16